Lingua Moxel
Lingua Moxel (ipsorum lingua mokšen’) est lingua gentis Moxel. Lingua est una linguarum Morduinicarum, quae linguae familiae Finno-Permicae sunt, quae familia ad ramum Finno-Ugricum linguarum Uralicarum pertinet. In Re publica Mordovia Russiae statu publico utitur. Circa duo milia hominum lingua Moxel loquuntur, maxime in ruribus ripae Rha fluminis dextrae, i.d. occidentali. Scriptura utitur Cyrillica, nunc sine signis diacriticis, saeculo undevicesimo cum iis non multis. Saeculo duodevicesimo scriptura Morduinica inventa est usui Ecclesiae Orthodoxae, sed orthographia Moxel solum anno 1993 stabilita est.